als_Latn dik_Latn sag_Latn
Google lanson aplikacionin Chrome Remote Desktop në iOS
Kontrollimi i kompjuterit tuaj me një iPhone është bërë edhe më i lehtë. Google sapo ka lansuar një version të iOS-it për aplikacionin Chrome Remote Desktop, që iu lejon përdoruesve të kenë qasje në kompjuterët e tyre përmes iPhone-it.
Kyçuni me llogarinë tuaj në Google për të shikuar kompjuterët që jeni në gjendje të keni akses. Ashtu si aplikacioni në Android, versioni për iOS i aplikacionit kërkon një shtesë shoqëruese në Chrome për të qenë e instaluar në versionin Desktop të shfletuesit.
Pasi të përfundoni me instalimin, aplikacioni ofron punë në dy mënyra: Touch Mode dhe Trackpad Mode. Në Touch Mode, prekja e ekranit është e njëjtë sikur klikimi me mijë/mouse në tastin e majtë, ndërsa përdorimi i Trackpad Mode shfaq shigjetën e miut.
Funksionimi i këtij aplikacioni nuk është shumë ndryshe nga aplikacionet e tjera të ngjashme, megjithëse një aplikacion i tillë nga Google kishte munguar në App Store deri tani. Po ashtu, Microsoft ka krijuar një aplikacion të ngjashëm të cilin e ka quajtur gjithashtu Remote Desktop, por aktualisht ky aplikacion punon vetëm me Windows pajisjet.
Burimi: itshqip
als_Latn als_Latn als_Latn als_Latn als_Latn als_Latn